Malyj teatret
Malyj teatret, rus. ‘Det Lille Teater’, modsat Bolsjoj Teatr, ‘Det Store Teater’, der ligger på pladsen ved siden af , russisk teater i Moskva. Oprettet 1756 som universitetsteater med offentlige forestillinger fra 1759, og blev i 1806 kejserlig trup. Ensemblet fik 1884 til huse i en ombygget herskabsvilla i Moskvas centrum og er det ældste, fortsat eksisterende teater med 1.082 tilskuerpladser. Her eksisterede de tidligere teaterskoler, hvor berømte skuespillere som Motjalov, Sjtjepkin, Fadeev m.fl. var de bærende kræfter. Mikhail Sjtjepkin opnåede med udgangspunkt i fremstillingen af N V Gogols skuespil Revisoren 1842 og Døde Sjæle 1843 at blive en slags faderfigur for det tidlige realistiske teater. Mange klassiske og romantiske skuespil, fx af Shakespeare og Fr. Schiller, har på M fået deres russiske førsteopførelse ligesom de nationale værker har, fx Pusjkins berømte versdrama, Jevgenij Onegin 1879 i Tjajkovskijs operaversion. I dag er M kendt for sit klassiske nationale skuespilrepertoire med værker af bl.a. Gogol, Ostrovskij, A.S. Griboedov, Lev Tolstoj og Tjekhov og bærer bl.a. ofte tilnavnet Ostrovskijs Hus. Siden 1918 har en teaterskole været tilknyttet teatret, fra 1938 under navnet Sjtjepkin-teaterskolen. M har i dag sin hovedscene i den oprindelige bygning og en filial på en anden adresse i Moskva. 

Bibliografi: Carev, M I Malyj Teatr 1976. 
Eksternt link: 

www.maly.ru
